CELEX: 62021CA0277
Language: ga
Date: 2022-04-28 00:00:00
Title: Cás C-277/21: Breithiúnas na Cúirte (an Deichiú Dlísheomra) an 28 Aibreán 2022 (iarraidh ar réamhrialú ón Conseil d'État – an Bheilg) – Secrétariat général de l’Enseignement catholique ASBL (SeGEC) agus páirtithe eile v Institut des Comptes nationaux (ICN), Banque nationale de Belgique (Tarchur chun réamhrialú – Rialachán (AE) Uimh 549/2013 – An córas Eorpach cuntas náisiúnta agus réigiúnach san Aontas Eorpach – Iarscríbhinn A mír 20.15 – Iniúchadh ag Institiúid Náisiúnta um Chuntais ar údaráis a eagraíonn institiúidí oideachais i bhfoirm institiúidí neamhbhrabúis – Institiúidí oideachais arna maoiniú go poiblí agus a bhfuil saoirse oideachais acu a ráthaítear leis an mbunreacht – Iarscríbhinn A mír 20.15, dara habairt – An coincheap “idirghabháil phoiblí i bhfoirm rialachán ginearálta is infheidhme maidir leis na haonaid uile atá ag obair sa ghníomhaíocht chéanna” – Raon feidhme – Iarscríbhinn A, mír 20.15, an chéad abairt – Iarscríbhinn A, míreanna 2.39(b), 20.15(b) agus 20.309(h) – Coincheap “ró-rialáil” – Raon feidhme)

20.6.2022   
            
            
               GA
            
            
               Iris Oifigiúil an Aontais Eorpaigh
            
            
               C 237/18
            
         
      Breithiúnas na Cúirte (an Deichiú Dlísheomra) an 28 Aibreán 2022 (iarraidh ar réamhrialú ón Conseil d'État – an Bheilg) – Secrétariat général de l’Enseignement catholique ASBL (SeGEC) agus páirtithe eile v Institut des Comptes nationaux (ICN), Banque nationale de Belgique
      (Cás C-277/21) (1)
      
      (Tarchur chun réamhrialú - Rialachán (AE) Uimh 549/2013 - An córas Eorpach cuntas náisiúnta agus réigiúnach san Aontas Eorpach - Iarscríbhinn A mír 20.15 - Iniúchadh ag Institiúid Náisiúnta um Chuntais ar údaráis a eagraíonn institiúidí oideachais i bhfoirm institiúidí neamhbhrabúis - Institiúidí oideachais arna maoiniú go poiblí agus a bhfuil saoirse oideachais acu a ráthaítear leis an mbunreacht - Iarscríbhinn A mír 20.15, dara habairt - An coincheap “idirghabháil phoiblí i bhfoirm rialachán ginearálta is infheidhme maidir leis na haonaid uile atá ag obair sa ghníomhaíocht chéanna” - Raon feidhme - Iarscríbhinn A, mír 20.15, an chéad abairt - Iarscríbhinn A, míreanna 2.39(b), 20.15(b) agus 20.309(h) - Coincheap “ró-rialáil” - Raon feidhme)
      (2022/C 237/23)
      Teanga an cháis: an Fhraincis
      
         An chúirt a rinne an tarchur
      
      Conseil d'État
      
         Páirtithe sna príomhimeachtaí
      
      
         Iarratasóirí: Secrétariat général de l’Enseignement catholique ASBL (SeGEC), Fédération des Établissements libres subventionnés indépendants ASBL (FELSI), Groupe scolaire Don Bosco à Woluwe-Saint-Lambert ASBL, École fondamentale libre de Chênée ASBL, Collège Saint-Guibert de Gembloux ASBL, Collège Saint-Benoit de Maredsous ASBL, Pouvoir organisateur des Centres PMS libres à Woluwe ASBL
      
         Cosantóirí: Institut des Comptes nationaux (ICN), Banque nationale de Belgique
      
         An chuid oibríochtúil
      
      
                  1)
               
               
                  Ní mór Iarscríbhinn A mír 20.309(h) Rialachán (AE) Uimh. 549/2013 ó Pharlaimint na hEorpa agus ón gComhairle, an 21 Bealtaine 2013, maidir leis an gcóras Eorpach cuntas náisiúnta agus réigiúnach san Aontas Eorpach, i gcomhar mír 2.39(b), agus mír 20.15(b), den iarscríbhinn seo, sa chaoi go gcumhdaítear leis an gcoincheap “ró-rialáil” rialachán a bhaineann le hinstitiúidí neamhbhrabúis (INB) atá gníomhach i réimse an oideachais agus, cé go dtugann an riarachán poiblí náisiúnta inniúil fóirdheontas dóibh, a bhfuil saoirse oideachais acu a ráthaítear leis an mBunreacht, i gcás ina dtugtar don riarachán sin, leis an rialachán sin, an cúram nó an ceart chun:
                  
                              —
                           
                           
                              curaclaim a fhaomhadh,
                           
                        
                              —
                           
                           
                              struchtúr an staidéir agus na cúraimí tosaíochta agus sonracha araon a rialáil, scrúdú a eagrú ar choinníollacha clárúcháin agus díbeartha na ndaltaí, agus ar chinntí na gcomhairlí ranga agus ar an rannpháirtíocht airgeadais, grúpáil na scoileanna i líonraí struchtúrtha a eagrú agus a éileamh go ndéanfaí tionscadail oideachais, oideolaíocha agus scoile a fhorbairt chomh maith le tuarascáil ghníomhaíochta a chur isteach,
                           
                        
                              —
                           
                           
                              scrúdú agus cigireacht a eagrú go háirithe ar na hábhair a mhúintear, ar an leibhéal acadúil agus ar fheidhmiú na ndlíthe teanga, ach ní ar mhodhanna múinte, agus
                           
                        
                              —
                           
                           
                              íoslíon daltaí a fhorchur in aghaidh an ranga, na coda, na céime nó na fo-roinne eile, mura bhfaightear díolúine ón Aire,
                           
                        sa mhéid go bhfuil na cúraimí agus na cearta sin ionsáite a ndóthain chun an beartas ginearálta nó an clár de na INB lena mbaineann a chinneadh sa chás seo, trí chumas a thabhairt chun tionchar réadach agus substaintiúil a fheidhmiú ar bhonn marthanach buan ar shainmhíniú agus ar bhaint amach na gcuspóirí atá ag na INB seo, a ngníomhaíochtaí agus a ngnéithe oibríochtúla, chomh maith leis na cineálacha cur chuige straitéiseacha agus na treoirlínte a bhfuil sé beartaithe ag na INB seo a shaothrú i bhfeidhmiú a ngníomhaíochtaí, ar ábhar é atá le fíorú ag an gcúirt a rinne an tarchur.
               
            
                  2)
               
               
                  Ní mór an dara habairt d’Iarscríbhinn A mír 20.15 de Rialachán Uimh. 549/2013 a léirmhíniú sa chaoi nach n-áirítear leis an gcoincheap “rialachán ginearálta is infheidhme maidir leis na haonaid uile atá ag obair sa ghníomhaíocht chéanna” rialacha náisiúnta arb éard iad réimeas dlí atá infheidhme ach amháin maidir le baill foirne institiúidí neamhbhrabúis atá gníomhach i réimse an oideachais arna maoiniú ag údarás poiblí.
               
            
         (1)  IO C 278, 12.07.2021